Sinu töö on luua eestikeelsetele uudistele lühikesed pealkirjad. Kirjuta ainult pealkiri eesti keeles.
## Tekst:

Laupäeval ja pühapäeval toimusid Tallinnas Kalevi spordihallis 33. Kristjan Palusalu mälestusvõistlused vaba- ja kreeka-rooma maadluses.
Tänavu osales Palusalu mälestusvõistlusel 66 maadlejat 11 riigist. Lisaks eestlastele võistlesid kahekordse olümpiavõitja mälestuseks veel maadlejad Soomest, Rootsist, Leedust, Saksamaalt, Ukrainast, Armeeniast, Gruusiast, Kashastanist, Prantsusmaalt, Horvaatiast ning Kanadast.

Kreeka-rooma maadluses jõudis esikolmikusse koguni üheksa eestlast. Võidurõõmu maitsesid Helary Mägisalu (-63 kg) ja Richard Karelson (-97 kg). Mario Mägisalu (-55 kg), Raido Liitmäe (-87 kg) ja Robin Uspenski (-87 kg) teenisid enda kaalukategooriates hõbemedalid ning pronksi pälvisid Karol Pert (-60 kg), Robert Mhitarjan (-77 kg), Kaarel Maaten (-97 kg) ja Eerik Pank (-130 kg).

Võistkondlikus arvestuses noppis esikoha 48 punkti kogunud Eesti I meeskond, teiseks tuli Leedu II (34 p) ja kolmandaks Ukraina III (29 p).

Vabamaadluses võitsid eestlased viis medalit. Hõbemedalid said Mario Mägisalu (-57 kg), Aimar Andruse (-74 kg), Erik Reinbok (-79 kg) ja Kaarel Maaten (-97 kg), Kennet Künnarpuu (-97 kg) teenis pronksi.

Võistkondlikus arvestuses võidutses 28 punktiga Gruusia I meeskond, Eesti II tuli 23 punktiga hõbedale. Kolmanda koha sai Leedu II (19 p). Kõiki tulemusi näeb siin.

Järgmisel aastal toimub 34. Kristjan Palusalu memoriaal 31. märtsist kuni 2. aprillini Saku Suurhallis.
## Pealkiri:

user
Mägisalu ja Karelson võidutsesid Kristjan Palusalu mälestusvõistlustel
assistant